O estau de conservacion actual d'a espécie ye dramaticamente perigloso p'a suya supervivéncia. As capturas masivas que se'n fevan d'antes pa domesticar-los y tamien a mescla con os burros domesticos ha aladiau a espécie, d'a que actualmente no en quedan sique bels poquez centenars. Amás, en Somália y Etiopia, an que los caçan pa usar-los en a merecina tradicional, o incremento d'armas en circulacion con as recientes guerras cevils no ha fecho sique agravar o descenso poblacional. A competicion, finalmente, con o bestiar domestico por o minjar d'o suyo duro hábitat ha fecho baixar mesmo más a demografia que teneva.